אולימפיודורוס הצעיר

אולימפיודורוס הצעיר (ביוונית: Ὀλυμπιόδωρος ὁ Νεώτερος;‏ 495–570 לערך) היה פילוסוף, אסטרולוג ומורה נאופלאטוניסט באלכסנדריה בתקופה הביזנטית. הוא מכונה כיום "אולימפיודורוס הצעיר" (או "הצעיר יותר"), מכיוון שהיה פילוסוף פריפטטי מוקדם יותר (במאה ה-5) שגם הוא נקרא "אולימפיודורוס" ולימד באלכסנדריה (אולימפיודורוס הזקן). אין לבלבל אותו גם עם אולימפיודורוס הדיקון, סופר אלכסנדרוני בן זמנו של פרשנויות התנ"ך. אולימפיודורוס היה תלמידו של אמוניוס בבית הספר לפילוסופיה באלכסנדריה, והחליף אותו כראשו כאשר אמוניוס נפטר בשנת 520 בערך. אולימפיודורוס היה הפגני האחרון ששמר את המסורת הפלאטוניסטית באלכסנדריה (האסכולה של אלכסנדריה (אנ')), לאחר הצו של יוסטיניאנוס הראשון, קיסר האימפריה הביזנטית, בשנת 529 לספירה, שסגר את האקדמיה של אפלטון באתונה ובתי ספר פגניים אחרים באימפריה הביזנטית. אולימפיודורוס עצמו הצליח לשרוד את הרדיפה שחוו רבים מעמיתיו (למשל היירוקלס מאלכסנדריה), אולי בגלל שבית הספר האלכסנדרוני היה פחות מעורב בפוליטיקה (למשל, ניסיונותיו של הקיסר יוליאנוס הכופר להקים מחדש את הכתות המיתראיות (אנ')) ואולי גם משום שהיא הייתה יותר לימודית ופחות דתית מהאקדמיה האתונאית. ידוע כי הוא עדיין לימד וכתב בשנת 565, מכיוון שבפרשנותו ל"מטאורולוגיקה" של אריסטו, הוא מזכיר שביט שהופיע באותה השנה. לאחר מותו, עבר בית הספר לידיהם של אריסטוטליים (אנ') נוצרים, ובסופו של דבר הועבר לקונסטנטינופול. בין כתביו הקיימים של אולימפיודורוס הצעיר, ניתן למצוא ביוגרפיה של אפלטון, פרשנויות על מספר דיאלוגים של אפלטון ועל אריסטו, ומבוא לפילוסופיה האריסטוטלית. אולימפיודורוס מספק גם מידע על עבודתו של הנאופלאטוניסט המוקדם יותר, יאמבליכוס, שאינו נמצא במקומות אחרים. החיבורים ששרדו הם: פרשנות על "אלקיביאדס" (אנ') של אפלטון (Σχόλια εἰς τὸν Πλάτωνος Ἀλκιβιάδην) פרשנות על "גורגיאס" של אפלטון (Σχόλια σὺν θεῷ εἰς τὸν Γοργίαν) פרשנות על "פיידון" של אפלטון (Σχόλια εἰς τὸν Πλάτωνος Φαίδωνα) חיי אפלטון (Βίος Πλάτωνος) מבוא (Prolegomena) ל"לוגיקה" של אריסטו (Εἰς τὰ προλεγόμενα τῆς Λογικῆς) פרשנות ל"מטאורולוגיקה" (אנ') של אריסטו (Εἰς τὸ πρῶτον τῶν Μετεωρολογικῶν Ἀριστοτέλους σχόλια) פרשנות ל"קטגוריות" של אריסטו (Σχόλια εἰς τὰς Ἀριστοτέλους Κατηγορίας) פרשנות ל"על פרשנות" של אריסטו (Σχόλια εἰς τὸ Ἀριστοτέλους Περὶ Ἑρμηνείας) חיבור פולמוסי נגד סטראטון בנוסף על אלה, קיימת פרשנות של אולימפיודורוס על המבוא לאסטרולוגיה מאת פאולוס אלכסנדרינוס (אנ') (נכתב בשנת 378). אף על פי שכתב היד של הפרשנות מיוחסת בשתי גרסאות מאוחרות יותר להליודורוס, לנדרט וסטרינק (Leendert G. Westerink) טוען כי זוהי למעשה תמצית של סדרת הרצאות שניתנה על ידי אולימפיודורוס באלכסנדריה בין מאי ליולי 564. הפרשנות היא הרחבה אינפורמטיבית לטקסט הכתוב התמציתי של פאולוס, המפרטת לגבי המנהגים והמקורות. הפרשנות מאירה גם את ההתפתחויות בתיאוריה האסטרולוגית ב-200 השנים שאחרי פאולוס. בפרשנותו ל"מטאורולוגיקה" של אריסטו, אולימפיודורוס מקדיש תשומת לב מיוחדת לאופן שבו אריסטו מתבטא לגבי "הים המת בפלשתינה". ישנם שלושה חיבורים המיוחסים לאולימפיודורוס, אך כיום מעריכים כי הם חוברו על ידי סופרים אחרים: מסה אלכימית הנוגעת ל"על הפעולה" של זוסימוס מפנופוליס (אנ'), שנקרא "על הספר קטנרגיאן (Kat’energeian, "על הפעולה" או "על פי הפעולה") מאת זוסימוס ועל אמרותיהם של הרמס והפילוסופים" (Εἰς τὸ κατ' ἐνέργειαν Ζωσίμου, ὅσα ἀπὸ Ἑρμοῦ καὶ τῶν φιλοσόφων ἦσαν εἰρημένα). "על האמנות האלוהית והקדושה של האבן הפילוסופית" (Περί τῆς ἱερᾶς τέχνης τῆς φιλοσοφικῆς λίθου; לטינית: De arte sacra lapidis philosophorum). פרשנות ל"פילבוס" (אנ') של אפלטון – כיום נחשב לחיבור של דמאסקיוס. Olympiodorus, באנציקלופדיה לפילוסופיה של סטנפורד Olympiodorus (6), במילון לביוגרפיה ומיתולוגיה יוונית ורומית בעריכת ויליאם סמית', כרך שלישי, עמ' 24–25 (באנגלית) אולימפיודורוס הצעיר, באתר אנציקלופדיה בריטניקה (באנגלית) Grillmeier, Aloys; Hainthaler, Theresia, Christ in Christian Tradition: The Church in Alexandria (1996), vol. 2, p. 105 Olympiodorus The Younger, באתר אנציקלופדיה בריטניקה Olympiodorus, באנציקלופדיה לפילוסופיה של סטנפורד Olympiodorus (6), במילון לביוגרפיה ומיתולוגיה יוונית ורומית בעריכת ויליאם סמית', כרך שלישי, עמ' 25. CATALOGUE OF HELLENISTIC ASTROLOGERS AND THEIR WRITINGS מנחם שטרן – M. Stern, Greek and Latin Authors on Jews and Judaism, Vol. II: CLIX. Olympiodorus, pp. 680-681 Olympiodorus Of Alexandria, באתר encyclopedia.com